Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 292/12/8810	Spišská Nová Ves, 7.11.2013
EEČ : 2-68-694-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 12.6.2012, spisová značka 2 Pv 292/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 13. februára 2012 v čase okolo 13:30 h v katastri obce XXXXX, v lokalite zv. „Maša“, v lesnom poraste dielca č. 435, parcely registra E KN 2230/12, patriaceho do lesného pôdneho fondu, odcudzili 3 ks kmeňov stromov smreka obyčajného o objeme spolu 0,43 mł drevnej hmoty v hodnote 20,21 € ku škode Združenia vlastníkov lesa, pozemkového spoločenstva, XXXXX, XXXXX.

Uznesením prokurátora Okresnej prokuratúry Spišská Nová Ves zo dňa 12.6.2012, spisová značka 2 Pv 292/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Uznesením tunajšej prokuratúry vyššie uvedenej spisovej značky zo dňa 12.06.2012 bolo podľa § 216 ods. 1  Tr. poriadku podmienečne zastavené trestné stíhanie obv. XXXXX a XXXXX vedené pre prečin krádeže podľa § 212 ods. 2 písm. d) Tr. zákona spáchaného formou spolupáchateľstva podľa § 20 Tr. zákona na tom skutkovom základe, že  dňa 13. februára 2012 v čase okolo 13:30 h v katastri obce XXXXX, v lokalite zv. „Maša“, v lesnom poraste dielca č. 435, parcely registra E KN 2230/12, patriaceho do lesného pôdneho fondu, odcudzili 3 ks kmeňov stromov smreka obyčajného o objeme spolu 0,43 mł drevnej hmoty v hodnote 20,21 € ku škode Združenia vlastníkov lesa, pozemkového spoločenstva, XXXXX, XXXXX

Obvineným  bola stanovená skúšobná doba v trvaní 12 mesiacov, u každého z nich.

Predmetné uznesenie nadobudlo právoplatnosť dňom 27.06.2012.

 Zo správ o povesti, charakteristík ako aj odpisov registra trestov som zistil, že obvinení XXXXX a XXXXX sa v skúšobnej dobe podmienečne zastaveného trestného stíhania trvajúcej od 28.06.2012 do 27.06.2013 nedopustili žiadneho trestného činu ani priestupku.     

Podľa § 217 ods. 1 veta prvá Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na vyššie uvedené považujem toto rozhodnutie za odôvodnené a v súlade so zákonom.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Kokavec
prokurátor